NASA lansează rachete din nordul Australiei pentru cercetări ştiinţifice. "Este un proiect cu adevărat interesant".
NASA va lansa trei rachete în decurs de câteva săptămâni din nordul Australiei pentru cercetări ştiinţifice, au anunţat miercuri autorităţile. Guvernul australian a acordat aprobarea de reglementare pentru ca rachetele să fie lansate de la centrul spaţial privat Equatorial Launch Australia. Misiunile NASA vor investiga fenomene de heliofizică, astrofizică şi ştiinţe planetare care pot fi observate doar din emisfera sudică.
NASA va lansa trei rachete în decurs de câteva săptămâni din nordul Australiei pentru cercetări ştiinţifice, au anunţat miercuri autorităţile, marcând astfel prima dată când agenţia spaţială va lansa rachete de la o instalaţie comercială din afara Statelor Unite.Guvernul australian a acordat aprobarea de reglementare pentru ca rachetele să fie lansate de la centrul spaţial privat Equatorial Launch Australia (ELA) din Arnhem, a declarat miercuri premierul Anthony Albanese, potrivit Reuters.,,Acesta este un proiect cu adevărat interesant", a declarat Albanese în timpul unei conferinţe de presă în Darwin, capitala Teritoriului de Nord.,,Ideea că NASA este direct implicată aici, în Australia, ar trebui să fie un motiv de mândrie pentru toţi australienii".Misiunile NASA vor investiga fenomene de heliofizică, astrofizică şi ştiinţe planetare care pot fi observate doar din emisfera sudică. Prima rachetă va fi lansată pe 26 iunie, în timp ce celelalte sunt planificate pentru 4 şi 12 iulie.Aproximativ 75 de membri ai personalului NASA se vor afla în Australia pentru acest eveniment, a declarat premierul. Lansările vor fi primele efectuate de agenţia spaţială americană din Australia din 1995 încoace.Centrul spaţial Arnhem a primit recent o licenţă pentru instalaţiile de lansare şi un permis de lansare pentru campania NASA, după o evaluare de doi ani de către Agenţia Spaţială Australiană.Guvernul Teritoriului de Nord a sprijinit proiectul încă de la început, investind 5 milioane de dolari australieni (3,6 milioane de dolari) în ELA pentru dezvoltarea Centrului Spaţial Arnhem, a declarat compania.,,Aceasta este o ocazie de referinţă pentru Top End", a declarat prim-ministrul Teritoriului de Nord, Natasha Fyle, referindu-se la regiunea geografică situată în nordul teritoriului.,,NASA propulsează regiunea în lumina reflectoarelor la nivel mondial pentru investitori".